text: эрнест төреханов (12.11.1943 жылы туған, алматы облысы кеген ауданы жалаңаш ауылы) жазушы. қазұу-ды бітірген (1967). алматы қаласындағы құрылыста жұмыс істеген. ұлы жүздің албан тайпасынан шыққан. *1967 76 ж. лениншіл жас (қазіргі "жас алаш") газетінде әдеби қызметкер, жауапты хатшының орынбасары, бөлім меңгерушісі қызметін атқарған. *1976 79 ж. маңғыстау облыстық коммунистік жол газетінде тілші, *1979 84 ж. "жалын", "жазушы" баспаларында редактор болып жұмыс істеген. *1984 жылдан шығармашылық жұмыста. "хантәңірі (1978), алтын шеңбер (1982), ер кезегі (1983), таудан түскен із (1984) повесть, әңгімелері жарық көрген.